**Csongrád Város Polgármesterétől**

Száma: Önk/88-1/2023.

Témafelelős: Dr. Juhász László jegyző

**E l ő t e r j e s z t é s**

**Csongrád Városi Önkormányzat Képviselő-testületének**

**2023. június 22-ei ülésére**

**Tárgy:** A Képviselő-testület 2023. II. félévi munkaterve

 **Tisztelt Képviselő-testület!**

Csongrád Városi Önkormányzat Képviselő-testületének az *„Önkormányzat és Szervei Szervezeti és Működési Szabályzatáról”* szóló 27/2019. (XI. 22.) önkormányzati rendelet (a továbbiakban: SZMSZ) 15. § (1) bekezdése értelmében a Képviselő-testület gazdasági és fejlesztési terve végrehajtására évente I. és II. félévi munkatervet készít.

A munkaterv tervezetét - a polgármester irányításával - a jegyző állítja össze és a polgármester terjeszti a Képviselő-testület elé.

A munkaterv tervezetébe azon napirendek kerültek felvételre, amelyek a Képviselő-testület feladat-és hatáskörébe tartoznak, jogszabály alapján kötelezően megtárgyalandók, vagy a napirendre vételükről a képviselő-testület már korábban döntött.

Az ülések napirendjei év közben várhatóan ki fognak egészülni további olyan aktuális, döntést igénylő témákkal, amelyekről jelenleg még nincs ismeretünk, ezért a tervezetben felsorolt napirendek sorrendje annak megfelelően változhat.

A korábbi évekhez hasonlóan, a Képviselő-testület bizottságai munkatervet készíthetnek, ezért kérem a **testület bizottságait**, hogy az elfogadott munkaterv ismeretében, az abban foglalt időszakra kiterjedően, 2023. augusztus 15. napjáig **készítsék el munkatervüket**.

Kérem a Tisztelt Képviselőket, hogy a mellékelt munkaterv-tervezetet vitassák meg, és az esetlegesen módosított tervezet szerint állapítsák meg a Képviselő-testület 2023. II. félévi munkatervét.

**Határozati** **javaslat**

Csongrád Városi Önkormányzat Képviselő-testülete a 2023. II. félévi munkatervét a melléklet szerint állapítja meg.

1. A Képviselő-testület utasítja a jegyzőt, hogy a részletes munkaterv összeállításáról, és az érdekeltek részére történő kiadásáról gondoskodjon.

Határidő**:** 2023. július 21.

Felelős**:** Dr. Juhász László jegyző

2. A Képviselő-testület felhívja a bizottságok elnökeit, hogy a 2023. II. félévi munkatervüket 2023. augusztus 15. napjáig készítsék el.

Határidő: szöveg szerint

Felelős: a bizottságok elnökei

Erről jegyzőkönyvi kivonaton értesítést kap:

1./ a képviselő-testület tagjai

2./ Dr. Juhász László jegyző

3./ a napirend elkészítésében érintettek

Csongrád, 2023. június 15. Bedő Tamás

 polgármester

**Csongrád Városi Önkormányzat Képviselő-testületének**

**2023. II. félévi Munkaterve**

**AUGUSZTUS 31.**(csütörtök), **09.00 óra**

**Előterjesztések elkészítésének határideje: 2023. augusztus 24.**

- Beszámoló a 2023. I. félévi önkormányzati költségvetés végrehajtásáról

 *Elkészítésért felelős:* Gazdálkodási Iroda

- Helyi Esélyegyenlőségi Program felülvizsgálata

 *Elkészítésért felelős:* Szociális és Lakásügyi Iroda

**-** Javaslat a lakások és helyiségek bérletéről és elidegenítéséről szóló 23/2015.(X.27.)önkormányzati rendelet módosítására

*Elkészítésért felelős:* Szociális és Lakásügyi Iroda

- Díszpolgári cím és „PRO URBE – CSONGRÁD” kitüntetés adományozására eseti bizottság létrehozása.

 *Elkészítésért felelős*: Jegyzői Iroda

**SZEPTEMBER 28.** (csütörtök), **09.00 óra**

**Előterjesztések elkészítésének határideje: 2023. szeptember 21.**

* Csatlakozás a BURSA Hungarica Felsőoktatási Önkormányzati Ösztöndíjpályázat 2024. évi fordulójához, és tájékoztató az előző évi forduló eredményeiről

 *Elkészítésért felelős:* Szociális és Lakásügyi Iroda

* Javaslat Csongrád Városi Önkormányzat Képviselő-testülete Felsőoktatási Ösztöndíjpályázat szabályzatának megalkotására

 *Elkészítésért felelős:* Szociális és Lakásügyi Iroda

*-* Csongrád Város Kulturális, Közművelődési Koncepciója és Intézkedési Terve felülvizsgálata.

 *Elkészítésért felelős*: Cseri Gábor alpolgármester

## Javaslat Csongrád Város Díszpolgára cím adományozására - zárt

 *Elkészítésért felelős:* Jegyzői Iroda

## Javaslat PRO URBE – CSONGRÁD kitüntetés adományozására - zárt

 *Elkészítésért felelős:* Jegyzői Iroda

## Javaslat Város Közösségéért Díj adományozására - zárt

*Elkészítésért felelős:* Jegyzői Iroda

* Javaslat Szociális Díj adományozására – zárt

 *Elkészítésért felelős:* Szociális és Lakásügyi Iroda

**OKTÓBER 23.** *(hétfőn)*

***ünnepi ülés***

*- városi kitüntetések átadása, ünnepi műsor*

**OKTÓBER 26.** (csütörtök), **09.00 óra**

**Előterjesztések elkészítésének határideje: 2023. október 19.**

- Csongrád város ifjúsági intézkedési tervének felülvizsgálata

 *Előterjesztő*: Cseri Gábor alpolgármester

- 2023. évi költségvetés III. negyedéves előirányzat módosítása

 *Elkészítésért felelős:* Gazdálkodási Iroda

* Beszámoló a Csongrádi Települési Értéktár Bizottság tevékenységéről

 *Elkészítésért felelős*: Cseri Gábor alpolgármester

- Általános iskolai körzetek kialakításával kapcsolatos vélemény.

 *Elkészítésért felelős:* Szociális és Lakásügyi Iroda

**NOVEMBER 30.** (csütörtök), **09.00 óra**

**Előterjesztések elkészítésének határideje: 2023. november 23.**

## - Csongrád Város Sportkoncepciójának felülvizsgálata

 *Előterjesztő*: Cseri Gábor alpolgármester

- A Csoterm Kft. ügyvezetői megbízatásának meghosszabbítása

*Elkészítésért felelős:* Jegyzői Iroda

- Javaslat „Év családja” Díj adományozására

*Elkészítésért felelős:* Jegyzői Iroda

**15.00** órától ***KÖZMEGHALLGATÁS***

 - a lakosság közérdekű kérdései, bejelentései.

**DECEMBER 21.** (csütörtök), **09.00 óra**

**Előterjesztések elkészítésének határideje: 2023. december 14.**

- 2023. évi költségvetés IV. negyedéves előirányzat módosítása

 *Elkészítésért felelős:* Gazdálkodási Iroda

- Az önkormányzat 2024. évi költségvetési gazdálkodásának átmeneti szabályozásáról

 *Elkészítésért felelős:* Gazdálkodási Iroda

**-** Csongrád Városi Önkormányzat 2024. évi belső ellenőrzési terve

 *Elkészítésért felelős:* Gazdálkodási Iroda

* A Csongrádi – Tiszapart Sportegyesület beszámolója a Városi Sporttelep és az Ifjúsági Ház 2023. évi üzemeltetése tekintetében

 *Elkészítésért felelős:* Fejlesztési, Vagyongazdálkodási és Üzemeltetési Iroda

- Hozzájárulás a 2024. évi kistérségi járási startmunka programok indításához

 *Elkészítésért felelős:* Szociális és Lakásügyi Iroda

- Az Első Magyar Kert Szövetkezet és Csongrád Város Önkormányzata között létrejött Együttműködési megállapodás meghosszabbítása

 *Elkészítésért felelős:* Fejlesztési, Vagyongazdálkodási és Üzemeltetési Iroda

 A Képviselő-testület 2024. I. félévi munkaterve

 *Elkészítésért felelős:* Jegyzői Iroda